כל גבר מבין שקניית טבעת יהלום היא סוג של השקעה, השקעה מסורתית אומנם, אך בהחלט השקעה טובה.
קניית יהלומים נעשתה פופולארית בתקופה האחרונה במיוחד לאור אי היציבות שמפגינים שוק המניות, ושווקי הנדל"ן. יהלום לא מאבד מערכו, לעולם סחיר, ומהווה אלטרנטיבה טובה להשקעה מסורתית בסיכון נמוך.
במיוחד בולטת המגמה של קנייה והשוואת מחירים בתחום טבעות אירוסין או טבעות נישואין, הצרכן הגולש הממוצע : צעיר, בקיא באינטרנט, בעל תקציב מוגבל ולפיכך מחפש את התמורה הטובה ביותר לכספו – הוא אינו חושש לבצע תחקיר קצר בכדי למצוא אותה. וכך צריך לנהוג.
*רצוי לא להשאיר את נושא הטבעות לרגע האחרון, ולהזמין אותן לפחות שלושה שבועות מראש . הכנת טבעת ייחודית מצריכה זמן: הטבעות מעובדות במגוון רחב מאוד של דרכים (מט, מבריק, נצנצים, שילובים של מט ומבריק, טבעות מרוקעות ועוד).
*בחר טבעת קלאסית שתלווה את בת זוגתך לאורך שנים.
*קחו בחשבון את מראה הטבעת על אצבע בת זוגתך: טבעת דקה מחמיאה לידיים קטנות, טבעת רחבה יותר מתאימה לאצבעות ארוכות. אבנים מוארכות יכולות ליצור מראה של אצבע ארוכה.
*חשוב שהטבעת תהיה נוחה על האצבע - לא לוחצת מדי, אך גם לא משוחררת לגמרי.
*אמנם טבעות נישואין חייבות להיות חלקות מצדן הפנימי, אבל לאחר טקס החתונה ניתן לשבץ בטבעת אבנים או לחרוט עליה.
טבעת אירוסין קלאסית – נקראת גם טבעת סוליטר, טבעת בעיצוב קלאסי עם אבן יהלום מרכזית.
טבעת אירוסין עם אבני צד – בדרך כלל טבעת בעיצוב מפואר, יהלום במרכז ויהלומים נוספים בצדדים.
טבעות מעוצבות – השמים הם הגבול, ערב רב של טבעות מעוצבות משובצות ביהלומים.
יהלומים בציון D עד F הינם היקרים והנחשקים ביותר, וככאלה מחיריהם מאמירים, אך ביכולתך להשיג יהלום בעל ניצוץ דומה באם תבחר יהלום G/H/I - יהלומים אלו נראים נהדר, והשוני לבין היהלומים חסרי הצבע נראה לרוב רק בהגדלה, עין בלתי מזוינת (כלומר העין שלנו) לא תבחין בהבדל בין היהלומים.
לרוב היהלומים יש פגמים וישנם פגמים שכלל אינם נראים בעין בלתי מזוינת, היו מוכנים להתפשר על פגם לא נראה לעין , היהלומים המושלמים ביותר נדירים ונסחרים במחירי עתק.